འདེབས།
༄༅། །རྗེ་བཙུན་བླ་མ་བློ་བཟང་རྣམ་རྒྱལ་གྱི་རྣམ་ཐར་
གསོལ་འདེབས་བཞུགས།
བློ་ཆེན་རྣམ་འདྲེན་ཀུན་གྱི་བཟང་པོའི་ཐུགས། །དུས་འདིར་ངུར་སྨྲིག་གར་
གྱི་ རྣམ་ རོལ་ པ། །མ་ ལུས་ རྒྱལ་ བའི་ གདུང་ འཚོབ་ ཆོས་ ཀྱི་ རྗེ། །བཀའ་ དྲིན་
མཚུངས་མེད་དེ་ལ་གསོལ་བ་འདེབས། །བཀྲ་ཤིས་དགེ་མཚན་ལྡན་པའི་ཡུལ་དུ་
འཁྲུངས། །དམག་ཟོར་ ལྷ་ མོས་ འཕྲིན་ ལས་ སྒྲུབ་ བྱེད་ཅིང་། །བརྡ་ སྤྲོད་ གཙུག་
ལག་ མ་ བསླབས་ ཐུགས་ སུ་ ཆུད། ། །དཔལ་ ལྡན་ བླ་ མའི་ ཞབས་ ལ་ གསོལ་ བ་
།གཞོན་ནུ་ཉིད་ནས་རྒྱལ་བའི་བསྟན་པ་ལ། །རབ་ཏུ་བྱུང་ནས་མཁས་
པ་མང་བསྟེན་ཏེ། ། །མཁས་ བྱའི་ གནས་ ལ་ མཁས་ པར་ མཛད་ གྱུར་པ། །དཔལ་
ལྡན་བླ་མའི་ཞབས་ལ་གསོལ་བ་འདེབས། །རྒྱུད་ལྡན་མཁས་པའི་དེད་དཔོན་ལ་
བརྟེན་ ནས། །འཇམ་ དབྱངས་ བླ་ མའི་ ཐུགས་ ཀྱི་ ཆུ་ གཏེར་ ལས། །འཐོན་པའི་
སྙན་བརྒྱུད་ཡིད་བཞིན་ནོར་བུ་རྙེད། །དཔལ་ལྡན་བླ་མའི་ཞབས་ལ་གསོལ་བ་
འདེབས། །སྲིད་པའི་ཕུན་ཚོགས་དུག་གི་མེ་ཏོག་ལྟར། །ཡིད་བརྟན་མི་རུང་ཕུང་
བའི་རྒྱུར་གཟིགས་ནས། །མཁན་སློབ་སྤྱན་སྔར་བསྙེན་རྫོགས་སྡོམ་པ་བཞེས། །
དཔལ་ལྡན་བླ་མའི་ཞབས་ལ་གསོལ་བ་འདེབས། །རྣམ་དག་ངེས་འབྱུང་ཤུགས་
དྲག་ འཁྲུངས་ པ་ ན། །ཚེ་འདིའི་ བྱ་ བ་ཐམས་ཅད་ཡོངས་དོར་ཏེ། །དབེན་ པའི་
གནས་སུ་རྩེ་གཅིག་སྒྲུབ་ལ་གཤེགས། །དཔལ་ལྡན་བླ་མའི་ཞབས་ལ་གསོལ་བ་
འདེབས། །འདི་ནང་འཁྲི་བ་ཆོད་པའི་བརྩོན་འགྲུས་ཀྱིས། །ཆ་ཚང་ལམ་ལ་སྒྲུབ་

-213-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
༣༠
པ་ལྷུར་མཛད་པས། །གྲུབ་པའི་གོ་འཕང་མཐོན་པོར་གཤེགས་གྱུར་པ། །དཔལ་
ལྡན་ བླ་ མའི་ ཞབས་ ལ་ གསོལ་ བ་འདེབས། །ཟབ་དོན་གནས་ ལ་མི་ འཇིགས་
གདེང་ཐོབ་ཚེ། །སྟོན་པ་མཆོག་དང་ འཇམ་མགོན་བླ་མ་ཡི། །བཀའ་དྲིན་དྲན་
ནས་ ཐུབ་ བསྟན་ སྤེལ་ བར་ མཛད། །དཔལ་ལྡན་ བླ་ མའི་ ཞབས་ ལ་ གསོལ་ བ་
འདེབས། །དམ་པ་ཁྱོད་ཀྱི་རྣམ་པར་ཐར་པ་ལ། །སྙིང་ནས་དད་ཅིང་གུས་པར་
བྱེད་རྣམས་ལ། །གར་བཞུགས་གནས་ ནས་ ཐུགས་ རྗེས་ གཟིགས་ མཛོད་ལ། །
གང་འདུལ་སྤྲུལ་པས་རྗེས་སུ་གཟུང་དུ་གསོལ། །བདག་གི་རྗེ་བཙུན་བླ་མ་ཐུགས་
རྗེ་ཅན། །དགའ་ལྡན་གནས་སམ་མངོན་པར་དགའ་བའམ། །བདེ་བ་ཅན་སོགས་
ཞིང་ཁམས་གར་བཞུགས་ཀྱང༌། །བདག་ཀྱང་ཞིང་དེར་མྱུར་དུ་དྲངས་སུ་གསོལ། །
དམ་པའི་མགོན་གྱིས་རྗེས་སུ་བཟུང་བའི་ཚེ། །བཀུར་སྟི་རྙེད་པ་དག་དང་རིམ་གྲོ་
དང་། །བཀའ་བཞིན་སྒྲུབ་པས་མཉེས་པར་བྱེད་པ་དང་། །སྐུ་གསུང་ ཐུགས་ ཀྱི་
གསང་བ་ཀུན་འཛིན་ཤོག ། །གང་དང་ཕྲད་ན་ཡོན་ཏན་ཉམས་བྱེད་ཅིང་། །ཉོན་
མོངས་ཉེས་པའི་ཚོགས་ཀུན་འབྱུང་བའི་གཞི། །བདུད་ཀྱི་གཉེན་དུ་གྱུར་པའི་སྡིག་
གྲོགས་དང༌། །རྨི་ལམ་དུ་ཡང་ཕྲད་པར་མ་གྱུར་ཅིག །གང་དང་འགྲོགས་པས་
ཡོན་ཏན་ཀུན་འཕེལ་ཞིང་། །རྒྱལ་བས་བསྔགས་པའི་ལམ་དུ་འཁྲིད་བྱེད་པ། །
མཁས་བཙུན་བཟང་བའི་གྲོགས་དང་ལྷན་ཅིག་ཏུ། །ཐོས་བསམ་སྒོམ་པ་མ་ལུས་
མཐར་ཕྱིན་ཤོག །སྐྱེ་ཞིང་སྐྱེ་བ་དག་ནི་ཐམས་ཅད་དུ། །རིགས་བཟང་བློ་གསལ་
ང་རྒྱལ་མེད་པ་དང་། །སྙིང་རྗེ་ཆེ་ཞིང་བླ་མ་ལ་གུས་པས། །དཔལ་ལྡན་བླ་ མའི་
དམ་ཚིག་ལ་གནས་ཤོག །སྐྱེ་བ་ཀུན་ཏུ་ཡང་དག་བླ་མ་དང་། །འབྲལ་མེད་ཆོས་
ཀྱི་དཔལ་ལ་ལོངས་སྤྱོད་ཅིང་། །ས་དང་ལམ་གྱི་ཡོན་ཏན་རབ་རྫོགས་ནས། །རྡོ་
-214-

རྗེ་བཙུན་བླ་མ་བློ་བཟང་རྣམ་རྒྱལ་གྱི་རྣམ་ཐར་གསོལ་འདེབས།
་འཆང་གི་གོ་འཕང་མྱུར་ཐོབ་ཤོག །ཅེས་རྗེ་བཙུན་བླ་མ་བློ་བཟང་རྣམ་རྒྱལ་གྱི་
གསོལ་འདེབས་སྨོན་ཚིག་དང་བཅས་པ་འདི་ལྟ་བུ་ཞིག་དགོས་ཞེས་དཀའ་ཆེན་
བློ་བཟང་སྐལ་བཟང་གིས་ནན་གྱིས་བསྐུལ་ཞིང་། བདག་ཉིད་ཀྱང་སྙིང་ནས་དད་
པས་ཉེ་བར་བསྐུལ་ཏེ། དམ་པ་དེ་ཉིད་ཞིང་གཤེགས་ནས་ལོ་བཅོ་ལྔ་སོང་བ་མེ་
ཕོ་བྱི་བའི་ལོ་ཟླ་བ་གསུམ་པའི་ཚེས་བཅུའི་དུས་ཆེན་གྱི་ཉིན་དམ་པ་དེ་ཉིད་ཀྱིས་
དགྱེས་བཞིན་རྗེས་སུ་བཟུང་བ་དགེ་སློང་ཡེ་ཤེས་རྒྱལ་མཚན་གྱིས་དབེན་གནས་
མ་ཎི་ལ་ཁར་སྦྱར་བའོ། །འདིས་ཀྱང་ཐུབ་པའི་བསྟན་པ་རིན་པོ་ཆེ་མི་ནུབ་པའི་
རྒྱལ་མཚན་དུ་གྱུར་ཅིག། །།
- 215-